|  |  |
| --- | --- |
|  | **Nota informativa** |

|  |
| --- |
| **PRESENTACIÓ DE SOL·LICITUDS i PROJECTES** |

Quin termini?

* **15 dies hàbils a comptar de l’endemà de la publicació de la convocatòria** (excepte dissabtes, diumenges i festius).
* **No serà admesa a tràmit cap sol·licitud presentada fora del termini establert**

**Què?**

* **Document bàsic 1 (Instància de sol·licitud de subvenció).** Conté una declaració responsable, la qual substitueix la presentació de documentació administrativa en el moment de la sol·licitud. En cas de persona jurídica, ha d’estar signat pel President/a de l’entitat o per la persona que ostenti la representació del sol·licitant.
* **Document bàsic 2 (Descripció del projecte)**. L’ha de signar la mateixa persona que ha signat la sol·licitud de subvenció. Cal presentar-lo conjuntament amb el document bàsic 1.

**Com?**

* La documentació s’haurà de presentar **sense grapar ni enquadernar**.
* **No serà admesa cap instància de sol·licitud de subvenció que no s’acompanyi de la descripció del projecte** d’acord amb el corresponent formulari. Cal portar una única còpia per a l’administració.

On?

* **Per internet, a través del Portal de Tràmits a** [**www.bcn.cat**](http://www.bcn.cat), sempre que estigueu **donats d’alta del Mobile ID** (identitat digital basada en telèfons mòbils i distribuïda per l’Ajuntament de Barcelona) o disposeu d’un **certificat de signatura electrònica**.
* **Per als subjectes obligats de l’article 14 de la Llei 39/2015, d’1 d’octubre de Procediment Administratiu Comú de les Administracions Públiques,** és obligatori emplenar i presentar la sol·licitud a través de la seu electrònica de l’Ajuntament **(**[**http://www.bcn.cat/tramits**](http://www.bcn.cat/tramits)**),** seguint les instruccions indicades en aquest portal de tràmits.
* **Excepte les persones físiques, la resta de subjectes tenen obligació de presentar la sol·licitud telemàticament.**
* **En el cas excepcional de presentació presencial,** sens prejudici del que disposa l’article 16 de la Llei 39/2015, d’1 d’octubre de Procediment Administratiu Comú de les Administracions Públiques, aquests documents es podran presentar a qualsevol de les oficines de registre general dels districtes, gerències o instituts. La sol·licitud de subvenció es pot descarregar de la seu electrònica de l’ Ajuntament de Barcelona:[**https://ajuntament.barcelona.cat/ca/informacio-administrativa/subvencions**](https://ajuntament.barcelona.cat/ca/informacio-administrativa/subvencions)**.**
* **Si es fa la presentació presencial al registre de les Oficines d’Atenció Ciutadana (OAC) cal demanar cita: a la pàgina web ajuntament.barcelona.cat/cita; trucant al 010; o, a través del mòbil barcelona.cat/tramitsalmobil.**
* En cas que es rebin sol·licituds duplicades es valorarà únicament la que tingui la darrera data de registre dins del termini de presentació.

Recomanacions

* **Indiqueu el vostre telèfon mòbil al document bàsic 1**, **així com la vostra adreça de correu electrònic,** per tal de facilitar el vostre contacte.
* **Consulteu l’import màxim a sol·licitar**.
* En cas que presenteu la vostra sol·licitud **a través del Portal de Tràmits,** us recomanem que abans **verifiqueu que disposeu dels requeriments informàtics per fer-ho.**
* **És recomanable que no espereu fins a l’últim dia del termini per a presentar la vostra sol·licitud.**

|  |
| --- |
| **PROCÈS D’ATORGAMENT** |

Consta de dues fases:

1. Atorgament provisional
	1. S’informarà l’atorgament o denegació de la subvenció a través d’una única publicació al  *Butlletí Oficial de la Província de Barcelona.*
	2. En la mateixa publicació s’informarà de la documentació administrativa que cal aportar i/o esmenar en els 10 dies hàbils establerts.
	3. És en aquest període, si escau, quan podreu formular al·legacions a aquest atorgament.
	4. Heu de consultar la publicació directament *al Butlletí Oficial de la Província de Barcelona* o a través de la web municipal [www.bcn.cat](http://www.bcn.cat/) .

ALERTA! En cas que us sigui requerida documentació administrativa en l’anunci d’atorgament provisional, és imprescindible que la presenteu en el termini establert per tal d’obtenir l’atorgament definitiu de la subvenció.

1. **Atorgament definitiu**
	1. **Aquells sol·licitants** que en l’anunci de l’atorgament provisional **NO se’ls hagi requerit presentar o esmenar documentació i tampoc hagin presentat al·legacions**, un cop finalitzats els 10 dies hàbils establerts a l’anunci, **les seves sol·licituds de subvenció seran atorgades definitivament sense necessitat de ser publicades en la resolució definitiva.**
	2. **Aquells sol·licitants que en l’anunci de l’atorgament provisional se’ls hagi requerit presentar o esmenar documentació, una vegada complerts els requisits, es publicarà pel mateix procediment que l’atorgament provisional, la llista de subvencions atorgades definitivament. Per consultar-la, disposareu dels mateixos canals assenyalats a la fase anterior. Per a qualsevol dubte o ampliació d’informació les entitats poden adreçar-se a:** subvencions\_ICUB @bcn.cat